
DISCIPVLI CONLEQAE AMICI 

Decimum iam lustrum condis ex quo anno baca ut aiunt 
laureatus academia nostra excessisti, mox felicissimo auspicio 
rediturus. Quo postquam rediisti, varia auctus et undique 
hausta doctrina, dum ad huhc diem usque litteras Latinas 
apud nos profiteris, numquam desiisti institutione Tua adule- 
scentes, provectiores exemplo et hortationibus ad optima 
studia incitare. Ac vitae quidem rationem ita instituisse 
videris, ut spreta illa proclivi et paene volgari ambitione multa 
de multis scriptitandi et in publicum edendi — vellemus hercle 
chartis calamoque minus pepercisses — plurimam in docendo 
operam navares. At hoc munus, di boni, quanta cum fide, 
quam admirabili sollertia, qua scientiae copia sustinuisti ! 
Quippe nemo ex paucis horum mysteriorum /Sa/c^ot?, quos 
patria nostra possidet, plures ad vapOr)ico<f>opiav instituit. Nam 
cui umquam contigit Te Plautum, Tacitum, Lucretium illo 
ingenio illo lepore interpretantem audire quin aliquid certe 
amoris bonarum litterarum animo conceperit, et postea recor- 
datione illius temporis magis se senserit ad diligentem earum 
tractationem inpelli ? Neque discipulis solum prof uit ista quasi 



penus eruditionis ; consulentibus ianua Tua semper patuit 
patetque; propensa benignitate aliorum studia adiuvare con- 
suesti, et multorum scripta Tua ope ornatiora prodiere. Atque 
illud quoque non minimum Tuo exemplo didicimus, severa 
studia cum pallore umbraticae vitae non semper coniungi, 
falsamque esse illam Adimanti vocem, qui doctrinam longius 
persequantur neque tov irejrai^evcrdat, eveica tetigerint, hos 
scilicet aWo/cdrow fieri et axprjo-Tovs Tals irokecriv. 

Itaque cum vellemus hoc festo tempore amorem nostrum 
observantiamque significare, hoc volumen, suo ordine editum, 
Tibi extra ordinem grato animo dedicavimus. Vale et perge 
nos amare. 

D. sollemnibus academicis a. d. VIII K. Quinctilis a. 

